En ukendt gerningsmand brød ind i Støvring Maskinforretning på Mercurvej i Støvring natten til torsdag ved at knuse en rude. Den knuste rude aktiverede en røgkanon og besværede indbrudstyvens arbejde. Klokken 01.50 blev politiet tilkaldt – men da de ankom, var manden stukket af fra stedet. - Vi kan se på video, at han har stjålet nogle småting, men vi ved endnu ikke hvad, siger Poul Badsberg, der er vagtchef ved Nordjyllands Politi. Manden var iført mørkt tøj og en styrthjelm.

Referat:
Tyv stjal småting fra maskinforretning og stak af.